**III. GIMNAZIJA**

**Kušlanova 52**

**10000 ZAGREB**

Županija: 21

Općina: 133

Razina: 31

Razred: 0

RKDP: 16336

**BILJEŠKE UZ FINANCIJSKO IZVJEŠĆE**

**za razdoblje od 01.01. – 31.12.2023.**

**BILJEŠKA br.1**

**Obrazac PR-RAS**

U obrascu PR-RAS iskazani su:

**Ukupni prihodi poslovanja (Šifra X678) 1.956.637,61**

Ukupni prihodi poslovanja su u odnosu na prethodnu proračunsku godinu povećani za 25%. Kako se smirila situacija s pandemijom korona virusa, realizirani su programi izvan učioničke nastave i maturalna putovanja izvan Hrvatske zbog čega su povećane Tekuće donacije (šifra 6631) 153%.

Ostvaren je udio Tekućih pomoći temeljem prijenosa EU sredstava (šifra 6381) u iznosu od 29.911,32 eura od Agencije za mobilnost za program Erasmus+ mobilnost što je povećanje od 9%.

Prihodi od nadležnog proračuna za financiranje rashoda poslovanja (šifra 6711) u iznosu od 272.445,92 eura veći su za 113% u odnosu na proteklo razdoblje jer nam je osnivač podmirio sva potraživanja iz prethodne 2022. godine. Prihodi iz nadležnog proračuna za financiranje rashoda za nabavu nefinancijske imovine (šifra 6712) odnosi se na besplatne udžbenike, knjige za knjižnicu, informatičku opremu i namještaj za knjižnicu(dug 2022.)

Tekuće pomoći od Proračuna koji nam nije nadležan (šifra 6361), tj. od Ministarstva znanosti i obrazovanja u iznosu od 1.613.136,51 eura veće su 17,7% zbog povećanja plaća i materijalnih prava radnika. Kapitalne pomoći u iznosu od 797,00 eura odnose se na nabavu knjiga za knjižnicu.

**Ukupni rashodi poslovanja (Šifra Y345) 1.952.082,86**

Od postotno značajnijih odstupanja u odnosu na 2022. izdvajamo:

Službena putovanja (šifra 3211) u iznosu od 59.841,46 eura narasla su 95,3% zbog korištenja sredstava iz 2021. i 2022. godine u okviru programa Erasmus+ koja se nisu realizirala prethodnih godina zbog pandemije.

Uredski materijal i ostali materijalni rashodi (šifra 3221) veći su 34% zbog poskupljenja i inflacije.

Materijal i sirovine (šifra 3222) veći je 25,4% zbog organizacije susreta Erasmus grupa kroz godinu.

Materijal i dijelovi za tekuće i investicijsko održavanje (šifra 3224) u iznosu od 4.436,86 više je 62,7% , sitan inventar (šifra 3225) povećanje od 45%, usluge promidžbe i informiranja (šifra 3233)108%. Povećanje je veliko zbog nedostatka sredstava u 2022. godini s kojom se uspoređuje, zapravo je potrošnja na razini ranijih godina.

Usluge tekućeg i investicijskog održavanja (šifra 3232) bilježe povećanje 236,7% zbog završetka radova na obnovi dimnjaka oštećenog u potresu 2020. godine.

Zdravstvene i veterinarske usluge (šifra 3236) veće su 181% zbog povećanja iznosa po djelatniku za obavljanje sistematskih pregleda, a i više zaposlenih je obavilo isti koji nisu koristili svoje pravo za vrijeme pandemije.

Naknade troškova osobama izvan radnog odnosa u iznosu od 11.407,88 eura odnose se na erazmus+ mobilnosti, odnosno putovanja učenika u 2023. godini kojih nije bilo u 2022.

Troškovi sudskih postupaka (šifra 3296) veći su 130,8%, zatezne kamate (šifra 3433) 204,5% u usporedbi s 2022. zbog sudskih presuda za razliku osnovice plaće za 2016. i 2017. godinu, koje su došle na naplatu u 2023.

Knjige (šifra 4241) u iznosu od 40.223,26 eura odnosi se na opremanje školske knjižnice 3.777,35 eura a ostatak su besplatni udžbenici koje smo za školsku godinu 2023/2024.nabavljali preko našeg računa.

**Ukupan višak prihoda i primitaka Šifra X005 iznosi 4.554,75**

**Višak prihoda i primitaka preneseni iz 2022. Šifra 9221-9222 iznosi 17863,37**

 **Višak prihoda i primitaka raspoloživ u sljedećem razdoblju Šifra X006 iznosi 22.418,12**

Poslovnu godinu završili smo viškom prihoda od 22.418,12 eura za raspolaganje u sljedećem razdoblju. Višak prihoda su EU sredstva iz programa Erasmus+ uplaćena od Agencije za mobilnost, sredstva za projekte iz MZO i vlastita sredstva.

**BILJEŠKA BR.2**

**Obrazac BILANCA**

Nefinancijska imovina (šifra B002)

Vrijednost nefinancijske imovine se neznatno smanjila u odnosu na 2022. zbog isknjiženja besplatnih radnih udžbenika koji su ostali kod učenika za školsku godinu 2022/2023.

Obveze (šifra 2) 166.812,31

1. Odnosi se na obveze za zaposlene (šifra 231) u iznosu od 137.718,67 plaća 12/2023.
2. Obveze za materijalne rashode (šifra 232) u iznosu od 20.554,65 eura i to:
* Energija 11.042,56
* Usluge telefona 71,77
* Usluge tekućeg održavanja zgrade 7.602,50
* Komunalne usluge 1.347,82
* Računalne usluge 210,00
* Naknada poslodavca zbog nezapošljavanje invalida 280,00
1. Obveze za ostale financijske rashode (šifra 234) 97,35
2. Ostale tekuće obveze (šifra 239) odnosi se na 8.441,64

bolovanja na teret HZZO-a.

Obračunati prihodi poslovanja (šifra 96) kao i Potraživanje za prihode poslovanja (šifra 16) u iznosu od 1.869,69

odnosi se na najam prostora

* Z.B. tenis d.o.o. 1.869,69

**BILJEŠKA BR.3**

**Obrazac P-VRIO**

Proizvedena dugotrajna imovina (šifra P018)

Povećanje vrijednosti 14.554,20

Smanjenje vrijednosti 290,75

Gradski ured za obrazovanje, sport i mlade izvršio je nabavu udžbenika za naše učenike, za školsku godinu 2022/2023. u iznosu od 14.554,20 eura što povećava postojeći obujam imovine.

Smanjenje vrijednosti odnosi se na rashod osnovnog sredstva koje je još imalo knjigovodstvenu vrijednost.

**BILJEŠKA BR.4**

**Obrazac RAS-FUNKCIJSKI**

 Više srednjoškolsko obrazovanje

Iskazan je iznos 1.952.082,86 eura a odnosi se na ukupne rashode poslovanja u 2023. što odgovara šifri Y345 iz PR-RAS-a.

**BILJEŠKA BR.5**

Ugovornih odnosa i slično koje uz ispunjenje određenih uvjeta, mogu postati obveza ili imovina (jamstva, kreditna pisma, hipoteke) nemamo.

Imamo 8 sudskih postupaka u tijeku, kojim zaposlenici potražuju isplatu razlike plaće za 2016. i 2017. godinu zbog nepoštivanja povećanja osnovice od strane poslodavca procijenjene vrijednosti 18.400,00 eura.

Ravnateljica: Darka Sudarević, dipl. ing.